Държавен вестник, бр. 35, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  35
6. притежаването на забранени субстанции 
или забранени методи при съобразяване със 
следните условия и изключения:
а) притежаване на забранена субстанция или 
забранен метод от спортист по всяко време и 
на всяко място, освен ако спортистът установи, 
че притежанието е съгласно разрешение за 
терапевтична употреба, издадено по реда на 
чл. 15, или друго приемливо оправдание;
б) притежаване на забранена субстанция 
или забранен метод по време на състезание 
или извън състезание от длъжностно лице във 
връзка със спортист, освен ако длъжностното 
лице докаже, че притежаването е съгласно 
разрешение за терапевтична употреба, изда­
дено по реда на чл. 15, или друго приемливо 
оправдание;
7. трафикът или опитът за трафик на забра­
нена субстанция или забранен метод;
8. прилагането или опитът за прилагане на 
забранена субстанция или забранен метод върху 
спортист, както и съдействието, подстрекаване­
то, подпомагането, подбуждането, прикриването 
и всеки друг вид съучастничество, включващо 
нарушение или опит за нарушение на антидо­
пинговите правила.
(2) Допингът е проява на едно или повече 
от нарушенията на антидопинговите правила 
по ал. 1.
(3) Предприемането на каквито и да е дейст­
вия спрямо спортисти или други лица, нарушили 
антидопинговите правила, е недопустимо, освен 
ако тези действия бъдат предприети в срок 
до 8 години от датата, на която е установено 
нарушението.
Г л а в а  в т о р а
ОРГАНИЗАЦИЯ НА ДОПИНГОВИЯ 
КОНТРОЛ
Раздел І
Задължения и отговорности на Антидопинговия 
център, спортистите и други лица
Чл. 7. (1) Изпълнителният директор на 
Антидопинговия център издава инструкция, с 
която определя критериите за включване на 
спортистите в Регистъра на спортистите за тест­
ване и Техническите процедури по тестването. 
(2) Спортистите и други лица са длъжни да 
знаят кое съставлява нарушение на антидопин­
говите правила и кои субстанции и методи са 
включени в Списъка на забранените субстанции 
и методи. 
Чл. 8. (1) Всеки спортист, определен за 
тестване, е длъжен да се яви пред антидопин­
говите екипи, дори и при отказ от участие в 
състезанието или тренировката.
(2) Определен за тестване спортист се ос­
вобождава от председателя на антидопинговия 
екип и дежурния лекар, когато спортистът е 
прекратил участието си в срещата или трени­
ровката по медицински показания и е транс­
портиран до лечебно заведение. Председателят 
на антидопинговия екип и дежурният лекар 
изпращат писмен доклад за това до изпълни­
телния директор на Антидопинговия център.
(3) В случаите, когато спортист е прекратил 
участието си в състезанието по медицински 
показания, на тестване подлежи предварително 
изтеглена чрез жребий резерва.
(4) Временното отлагане на процедурата за 
тестване се допуска само в случаите, определени 
по реда на чл. 29, ал. 3. 
Чл. 9. (1) Спортист – участник в състеза­
ние, е длъжен след приключването му и преди 
напускане на спортния обект да провери при 
антидопинговия екип дали е определен за 
тестване.
(2) Спортист, определен за тестване извън 
състезание, е длъжен да се яви за вземане на 
проба от антидопинговия екип в определения 
срок съгласно уведомяването по чл. 28.
Чл. 10. (1) Спортистите, включени в Регис­
търа на спортистите за тестване на Антидопин­
говия център, са длъжни да предоставят точна 
и актуална информация за своето местонахож­
дение посредством АДАМС.
(2) Информацията по ал. 1 се въвежда в 
срок преди първия ден на всяко тримесечие от 
началото на календарната година, а при всяка 
настъпила промяна – незабавно.
(3) Информацията се използва само за целите 
на планиране, координиране и провеждане на 
тестване при спазване изискванията на Закона 
за защита на личните данни и се предоставя на 
Световната антидопингова агенция (САА) и на 
други антидопингови организации с правомощия 
да проверяват даден спортист съобразно Меж­
дународния стандарт за тестване, при условие 
че тази информация се пази в тайна по всяко 
време и се унищожава, след като престане да 
бъде релевантна за посочените по-горе цели. 
(4) Антидопинговият център може по всяко 
време да изисква допълнителна информация от 
съответната лицензирана спортна организация 
за местонахождението на отделни спортисти.
(5) Спортист с наложено наказание временно 
отстраняване или лишаване от права подлежи 
на извънсъстезателно тестване и е длъжен при 
поискване да предоставя на Антидопинговия 
център информация за местонахождението си 
по време на срока на наказанието.
(6) Неподаването на информация за место­
нахождение посредством АДАМС се счита за 
неуспешно подаване за целите на чл. 6, ал. 1, 
т. 4, при условие че са изпълнени условията на 
Международния стандарт за тестване. 
(7) Случаите, при които спортистът не е на 
разположение за тестване на декларираното от 
самия него/нея местонахождение, се считат за 
пропуснати проверки за целите на чл. 6, ал. 1, 
т. 4, при условие че са изпълнени условията на 
Международния стандарт за тестване.